stanford-oval/wikipedia huggingface dataset:
มุมเอียงของเรือ

เรือที่กำลังเอียงอย่างหนัก
มุมเอียงของเรือ (อังกฤษ: Angle of list) หมายถึงระดับที่พาหนะทางน้ำ เอนหรือเอียงไปทางกราบซ้ายหรือขวาขณะที่เรืออยู่ในสภาวะสมดุล โดยที่ไม่มีแรงภายนอกมากระทำ ถ้าหากเรือเอียงเกินกว่าจุดแรงดึงดูดขณะเรือเอียง (righting moment) เรือจะไม่สามารถพยุงให้ลอยน้ำอยู่ได้ และจะพลิกคว่ำ (capsize) หรืออาจอับปางลงได้
การเอียงของเรือมีสาเหตุมาจากการกระจายน้ำหนักที่ไม่สมดุลบนเรือ เนื่องจากการบรรทุกที่ไม่สม่ำเสมอ หรือน้ำท่วมในทางกลับกัน การโคลง (Roll) เป็นการเคลื่อนไหวแบบพลวัต (dynamic) จากด้านหนึ่งไปอีกด้านหนึ่ง เกิดจากคลื่นที่กระแทกกับเรือ
ดูเพิ่ม

มุมเหลียว
การโคลงของเรือ
การพลิกคว่ำของเรือ
ความสูงจุดเปลี่ยนศูนย์เสถียร
ความมั่นคงของเรือ
การเคลื่อนไหวของเรือ
มูนวอล์ก

นักเต้นริมถนนกำลังเต้นท่ามูนวอล์ก
มูนวอล์ก (อังกฤษ: moonwalk) หรือ แบ็กสไลด์ (อังกฤษ: backslide) เป็นท่าเต้นท่าหนึ่งที่ผู้เต้นแสดงอากัปกิริยาเหมือนกำลังเดินไปข้างหน้า แต่ความจริงแล้วกำลังเดินถอยไปข้างหลัง (ดูคล้ายกับกำลังเดินไปข้างหน้า บนพื้นสายพานที่กำลังหมุนไปอีกทางหนึ่ง) ท่าเต้นนี้ได้รับความนิยมหลังจากไมเคิล แจ็กสัน ใช้ระหว่างการแสดงเพลง "บิลลี จีน" ออกอากาศสดทางโทรทัศน์ในงานฉลองครบรอบ 25 ปีของโมทาวน์ เมื่อวันที่ 25 มีนาคม ค.ศ. 1983 รวมถึงในภาพยนตร์เรื่อง Captain EO (ค.ศ. 1986) และ Moonwalker (ค.ศ. 1988) ของไมเคิล แจ็กสัน ถือเป็นท่าเต้นประจำตัวของไมเคิล แจ็กสัน และเป็นท่าเต้นหนึ่งที่มีชื่อเสียงที่สุด
ชื่อ "มูนวอล์ก" นี้ มาจากการตั้งชื่อของสื่อมวลชน[ต้องการอ้างอิง] เดิมรู้จักกันในชื่อ "แบ็กสไลด์" และมีผู้เต้นมาก่อนไมเคิล แจ็กสัน เช่น บิลลี เบลี นักเต้นชาวแอฟริกันอเมริกัน เต้นในภาพยนตร์เรื่อง Cabin In the Sky (ค.ศ. 1943) มาร์เซล มาร์โซ นักแสดงละครใบ้ชาวฝรั่งเศส ได้แสดงท่าทางคล้ายกันนี้มาตั้งแต่ทศวรรษ 1940 รวมถึงเจมส์ บราวน์ ก็แสดงในภาพยนตร์เรื่อง The Blues Brothers (ค.ศ. 1980) และเจฟฟรีย์ แดเนียล นักเต้นชาวอเมริกันแห่งวง Shalamar ซึ่งออกแบบท่าเต้นให้แก่ไมเคิล แจ็กสัน ในภาพยนตร์ข้างต้น ก็เต้นท่านี้มาแล้วใน ค.ศ. 1982
มุขนายกประจำมุขมณฑล

มุขนายกประจำมุขมณฑล (อังกฤษ: diocesan bishop) ในประเทศไทยกรมการศาสนาให้เรียกว่ามุขนายกมิสซัง ชาวคาทอลิกในประเทศไทยเรียกว่าพระสังฆราชประจำสังฆมณฑล คือมุขนายกที่พระสันตะปาปาทรงแต่งตั้งให้เป็นประมุขปกครองมุขมณฑลหนึ่ง
นิกายโรมันคาทอลิก > ประเภท

มุขนายกประจำมุขมณฑล แบ่งได้เป็น 2 ประเภท คือ
มุขนายกมหานคร คือมุขนายกที่เป็นนอกจากจะเป็นประมุขปกครองมุขมณฑลแล้ว ยังเป็นประมุขภาคคริสตจักรด้วย ทำให้มีอำนาจมากกว่ามุขนายกประจำมุขมณฑลอื่น ๆ ที่อยู่ในภาคคริสตจักรเดียวกัน มุขนายกมหานครจึงมีตำแหน่งเป็นอัครมุขนายก และเรียกมุขมณฑลที่ตนปกครองและประจำการอยู่นั้นว่าอัครมุขมณฑล
มุขนายกปริมุขมณฑล คือมุขนายกที่ปกครองเฉพาะมุขมณฑลของตน ไม่ได้ปกครองภาคคริสตจักร จึงมีฐานะเป็นบริวารของมุขนายกมหานคร มุขมณฑลที่มุขนายกประเภทนี้ปกครองเรียกว่าปริมุขมณฑลหรือมุขมณฑล
นิกายโรมันคาทอลิก > ตำแหน่งที่เทียบเท่า

ในบางเขตปกครองในนิกายโรมันคาทอลิก ยังเป็นเขตปกครองขนาดเล็กหรือเพิ่งเริ่มตั้งคริสตจักร จึงยังไมมีมุขนายกประจำมุขมณฑล แต่พระสันตะปาปาก็ตั้งตำแหน่งอื่นมาทำหน้าที่ปกครองแทน ในประมวลกฎหมายพระศาสนจักรกำหนดให้ตำแหน่งเหล่านี้มีอำนาจเท่ามุขนายกประจำมุขมณฑลได้ในบางกรณี ตำแหน่งเหล่านี้ได้แก่
พรีเลตประจำดินแดน (territorial prelate)
อธิการอารามประจำดินแดน (territorial abbot) คือนักพรตที่เป็นผู้ปกครองอารามหรือแอบบีย์
ผู้แทนพระสันตะปาปา (apostolic vicar) คือบาทหลวงที่เป็นประมุขมิสซัง
พรีเฟกต์จากสันตะสำนัก (apostolic prefect)
นักปกครองจากสันตะสำนัก (apostolic administrator)
มุสตาฟา ซาลิฟู

มุสตาฟา ซาลิฟู
มุสตาฟา ซาลิฟู (อังกฤษ: Moustapha Salifou) เกิดเมื่อวันที่ 1 มิถุนายน ค.ศ. 1983 ที่โลเม ประเทศโตโก เป็นนักฟุตบอลชาวโตโก เล่นตำแหน่งกองกลาง ปัจจุบันเล่นกับสโมสรฟุตบอลแอสตันวิลลา และฟุตบอลทีมชาติโตโก
แหล่งข้อมูลอื่น

สถิติของ Moustapha Salifou ที่ Soccerbase
มุนบินแอนด์ซันฮา

| มุนบินแอนด์ซันฮา |
| --- | --- |
จากซ้ายไปขวา: ยุน ซันฮา, มุนบิน
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป ออลเทอร์นาทิฟอาร์แอนด์บี
ช่วงปี: 2020–2023
ค่ายเพลง: แฟนตาจิโอ
กลุ่มย่อย: อัสโตร
อดีตสมาชิก:  ยุน ซัน-ฮา  มุน บิน 

เว็บไซต์: www.fantagio.kr/musicians/문빈&산하
มุนบินแอนด์ซันฮา (อังกฤษ: 문빈 & 산하, อักษรโรมัน: Moonbin & Sanha) เป็นยูนิตย่อยกลุ่มแรกของบอยแบนด์สัญชาติเกาหลีใต้อัสโตร ก่อตั้งโดยแฟนตาจิโอ ใน ค.ศ. 2020 กลุ่มนี้ประกอบด้วยสมาชิกอัสโตรสองคน ได้แก่ มุน บิน และ ยุน ซัน-ฮา อีพีแรกของพวกเขาชื่อว่า In-Out ได้รับการวางจำหน่ายเมื่อวันที่ 14 กันยายน ค.ศ. 2020
ผลงานเพลง > อีพี

| ชื่อ | รายละเอียด | อันดับสูงสุดบนชาร์ท> KOR  | อันดับสูงสุดบนชาร์ท> JPN  | ยอดขาย |
| --- | --- | --- | --- | --- |
| In-Out |  วางจำหน่าย: 14 กันยายน ค.ศ. 2020  สังกัด: Fantagio Music  รูปแบบ: ซีดี, มิวสิคดาวน์โหลด, สตรีมมิ่ง รายชื่อเพลง "Eyez On U"  "Bad Idea"  "Alone" (섬)  "All I Wanna Do"  "Dream Catcher"  | 2 | 9 |  KOR: 72,414  JPN: 14,382 |
| Refuge |  วางจำหน่าย: 15 มีนาคม ค.ศ. 2022  สังกัด: แฟนตาจิโอ  รูปแบบ: ซีดี, มิวสิคดาวน์โหลด, สตรีมมิ่ง รายชื่อเพลง "Who"  "Boo"  "Dia"  "Distance"  "Ghost Town"  | 4 | 11 |  KOR: 147,530  JPN: 10,325 |
มีนเยนอระทา

| มีนเยนอระทา> เมียวหวุ่นแห่งเชียงใหม่ |
| --- | --- |
ดำรงตำแหน่ง: พ.ศ. 2225/2226 ไทยสากล - พ.ศ. 2261/2262 ไทยสากล
ก่อนหน้า: มีนเยยานดา
ถัดไป: งานโย
ประสูติ: ไม่ปรากฏ
สิ้นพระชนม์: พ.ศ. 2261/2262 ไทยสากล
ราชวงศ์: ราชวงศ์ตองอู
พระบิดา: เมียวหวุ่นแห่งเมาะตะมะ
มีนเยนอระทา (อังกฤษ: Minyènawrahta) ทรงเป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2225/2226 ไทยสากล (จ.ศ. 1044) - พ.ศ. 2261/2262 ไทยสากล (จ.ศ. 1080)
พระประวัติ

มีนเยนอระทามีพระนามเดิมว่า คีนนอง (อังกฤษ: Khin Hnaung) เป็นพระโอรสในเมียวหวุ่นแห่งเมาะตะมะ (หม่องตมะ/หมอนตม) และเป็นพระราชนัดดาในพระเจ้าญองย่าน มหาราชวงศ์ระบุว่า มีนเยนอระทาทรงเป็นพระราชโอรสในพระเจ้าญองย่าน และพระธิดาในเจ้าฟ้าแห่งเมืองนาย (อังกฤษ: Monè) อย่างไรก็ตาม ข้อมูลดังกล่าวมีข้อขัดแย้งคือ พระเจ้าญองย่านสวรรคตในปี พ.ศ. 2149 ไทยสากล ในขณะที่มีนเยนอระทาสิ้นพระชนม์ในปี พ.ศ. 2261/2262 ไทยสากล
พระประวัติ > เจ้าชายแห่งปาเดน

พระองค์ทรงได้รับการแต่งตั้งให้เป็นเจ้าชายแห่งปาเดน (อังกฤษ: Padein) ในรัชสมัยพระเจ้าปเย ต่อมาเมื่อพระเจ้านะราวะระขึ้นครองราชย์ เจ้าชายแห่งปาเดนจึงทรงได้รับพระราชทานราชทินนาม มีนเยยานนอง (อังกฤษ: Minyèyannaung) ในวันที่ 5 สิงหาคม พ.ศ. 2215 ไทยสากล
พระเจ้านะราวะระสวรรคตหลังครองราชย์ได้เพียงหนึ่งปี พระเจ้ามังกะยอดินจึงขึ้นครองราชย์เป็นลำดับถัดมา ในยามเมื่อขึ้นครองราชย์นั้น มีนเยยานนองทรงเป็นผู้ถวายพระนาม สิริปวระมหาธรรมราชา แด่พระเจ้ามังกะยอดินในวันที่ 30 เมษายน พ.ศ. 2216 ไทยสากล ต่อมาพระเจ้ามังกะยอดินทรงแต่งตั้งให้มีนเยยานนองเป็นเมียวหวุ่นแห่งเชียงใหม่ในปี พ.ศ. 2225/2226 ไทยสากล
พระประวัติ > เมียวหวุ่นแห่งเชียงใหม่

Ken Kirigaya เห็นว่า มีนเยยานนองคือบุคคลเดียวกับมังแรหน่อรถาที่ถูกกล่าวถึงในหนังสือพื้นเมืองเชียงใหม่ ใบลานวัดศรีภุมมาว่า เมื่อปี พ.ศ. 2226/2227 ไทยสากล (จ.ศ. 1045) พระองค์ร่วมกับเจ้าฟ้าเมืองหลวงได้ทรงนิมนต์พระสงฆ์มาสวดพระปริตรเนื่องจากเกิดโรคระบาด อย่างไรก็ตาม มีนเยยานนองได้รับพระราชทานราชทินนาม มีนเยนอระทา ในรัชสมัยพระเจ้าเสน่ห์มิน (ระหว่างปี พ.ศ. 2241 ไทยสากล - พ.ศ. 2257 ไทยสากล)
มีนเยนอระทาอาจเป็นบุคคลเดียวกับแมงชาระที่ถูกกล่าวถึงโดยพื้นเมืองเชียงแสนและพงศาวดารเมืองเงินยางเชียงแสนว่า ในปี พ.ศ. 2229/2230 ไทยสากล (จ.ศ. 1048) แมงชาระหลบหนีจากสงครามที่เมืองยองมาอยู่ที่เมืองเชียงแสน จากนั้นแมงชาระลงไปยึดได้เมืองเชียงใหม่ แมงชาระจึงได้ครองเมืองเชียงใหม่ ต่อมาในปี พ.ศ. 2247/2248 ไทยสากล (จ.ศ. 1066) แมงชาระให้จับกุมตัวเมียวหวุ่นเมืองเชียงแสนไปประหารที่เมืองเชียงใหม่ และในเดือนธันวาคม พ.ศ. 2251 ไทยสากล เจ้าฟ้าแห่งเมืองเชียงตุงเป็นกบฏต่อพม่า พระเจ้าเสน่ห์มินจึงมีพระราชโองการให้แมงชาระยกทัพไปเข้าร่วมการปราบเมืองเชียงตุง บุตรของแมงชาระจึงยกทัพไปรบชนะเมืองเชียงตุงในเดือนมีนาคม พ.ศ. 2252 ไทยสากล
พระประวัติ > สิ้นพระชนม์

มีนเยนอระทาสิ้นพระชนม์ในปี พ.ศ. 2261/2262 ไทยสากล ราชวงศาพื้นเมืองเชียงใหม่ ต้นฉบับใบลานวัดเชียงมั่นและพงศาวดารเชียงใหม่ ต้นฉบับใบลานวัดพระสิงห์เมืองเชียงรายระบุเป็นปี พ.ศ. 2263/2264 ไทยสากล (จ.ศ. 1082) ราชสำนักพม่าจึงแต่งตั้งงานโยเป็นเมียวหวุ่นแห่งเชียงใหม่คนถัดไป
มุขป้อม

ภาพวาดแสดงส่วนที่ยื่นออกมาจากกำแพงที่เรียกว่า “มุขป้อม”
ป้อมดาวบูร์แตงจ์ (Bourtange), โกรนนิงเก็น, เนเธอร์แลนด์ ซึ่งเป็นประเภทป้อมที่ใช้ระบบ “มุขป้อม” อย่างเต็มที่
มุขป้อม (อังกฤษ: Bastion) คือโครงสร้างที่ยื่นออกมาจากกำแพงเมืองหรือกำแพงปราสาทที่แบนราบของป้อมปราการ ที่ช่วยในการป้องกันการโจมตีจากข้าศึก และเป็นเครื่องมือสำหรับผู้ป้องกันปราสาทหรือเมืองในการโจมตีข้าศึกตรงที่เป็นกำแพงม่าน (Curtain wall) ระหว่างมุขป้อมสองมุข
มุขป้อมสร้างขึ้นเพื่อทำให้การป้องกันเมืองหรือปราสาทจากผู้รุกรานเป็นไปได้ง่ายขึ้น ป้อมปราการก่อนหน้าที่จะมีมุขป้อมจำกัดการป้องกันการโจมตีได้เพียงช่วงสั้นๆ ที่ผู้ป้องกันไม่อาจะมองเห็นจากกำแพงที่แบนราบได้ไกลเท่าใดนัก มุขป้อมแก้ปัญหาดังกล่าวโดยใช้ปืนใหญ่ที่ตั้งอยู่บนป้อมในการยิงโจมตีในรัศมีของกำแพงม่าน
ดูเพิ่ม

ปราสาท
กำแพงเมือง
กำแพงป้องกัน
ส่วนประกอบของปราสาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มุขป้อม
มี (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์ ร้องรับเชิญโดยเบรนดอน ยูรี จากวงแพนิกแอตเดอะดิสโก
มี! (อังกฤษ: ME!) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยเบรนดอน ยูรี จากวงแพนิกแอตเดอะดิสโก ออกจำหน่ายเมื่อวันที่ 26 เมษายน 2019 เป็นซิงเกิลเปิดตัวของสตูโออัลบั้มที่เจ็ดของสวิฟต์ ซึ่งยังไม่ออกจำหน่าย "มี"เป็นเพลงแนวบับเบิลกัมป็อป ซึ่งสวิฟต์อธิบายว่าเกี่ยวกับ"การยอมรับความเป็นเอกลักษณ์ของตนเองและภูมิใจกับมันให้สุด ๆ" เธอกล่าวอีกว่า "กับเพลงป็อป เรามีความสามารถที่จะทำให้ทำนองเพลงติดหูผู้คน และฉันอยากให้เพลงนี้เป็นเพลงที่ทำให้พวกเขารู้สึกดีขึ้นกับตัวเอง ไม่ใช่แย่ลง"
การประชาสัมพันธ์ออกจำหน่าย

ในวันที่ 13 เมษายน 2019 เว็บไซต์ของสวิฟต์กลายเป็นตัวเลขที่นับเวลาถอยหลังไปสู่วันที่ 26 เมษายน ทำให้เกิดการคาดการณ์กันว่าสวิฟต์กำลังจะออกเพลงใหม่ วันที่ 25 เมษายน สื่อหลายเจ้าลงข่าวว่ามีจิตรกรรมฝาผนังรูปผีเสื้อขนาดใหญ่ในเมืองแนชวิลล์ รัฐเทนเนสซี วาดโดยศิลปินเคลซี มอนทากิว ซึ่งแฟนเพลงหลายคนคาดว่าเกี่ยวข้องกับการออกจำหน่ายเพลงที่กำลังจะมาถึง มีแฟนเพลงจำนวนกว่าร้อยคนไปรวมตัวกันหน้าจิตรกรรม ในขณะที่มอนทากิวเพิ่มตัวอักษรคำว่า "ME!" ลงไปบนจิตรกรรม โดยในตอนแรกมอนทากิวเข้าใจว่าเธอถูกจ้างให้วาดจิตรกรรมโดยเอบีซี อีเอสพีเอ็น และเอ็นเอฟแอลเพื่อโฆษณาการดราฟต์ผู้เล่นในปี 2019 ต่อมาสวิฟต์ได้ปรากฏตัวหน้าจิตรกรรมและเปิดเผยความจริงว่าเธอเป็นผู้ว่าจ้างงานจิตรกรรม เพื่อเป็นส่วนหนึ่งของการโปรโมทเพลงใหม่ และเธอจะให้ข้อมูลเพิ่มเติมในการสัมภาษณ์กับโรบิน โรเบิรตส์ ระหว่างการถ่ายทอดสดของการดราฟต์ผู้เล่นเอ็นเอฟแอลต่อไป ซึ่งในการสัมภาษณ์ สวิฟต์ยืนยันว่าจะมีการออกซิงเกิลและมิวสิกวิดีโอใหม่ตอนเที่ยงคืน และได้ให้ชื่อของเพลงพร้อมกับเปิดเผยว่าเบรนดอน ยูรี ร่วมร้องรับเชิญ
มิวสิกวิดีโอ

มิวสิกวิดีโอของ"มี" เปิดตัวบนยูทูบเวลาเที่ยงคืนในเขตเวลาตะวันออก (11 นาฬิกาในประเทศไทย) วันที่ 26 เมษายน 2019  โดยเป็นวิดีโอแบบปฐมทัศน์สด ซึ่งสวิฟต์ได้เข้ามาตอบคำถามจากแฟนเพลงทางช่องแชทสดก่อนเพลงเริ่ม มิวสิกวิดีโอนี้ได้ทำลายสถิติจำนวนผู้ชมใน 24 ชั่วโมงแรกที่มากที่สุดบนวีโว และมีจำนวนผู้ชมใน 24 ชั่วโมงแรก มากเป็นอันดับ 3 จากวิดีโอยูทูบทั้งหมด นอกจากนี้ยังทำลายสถิติของวิดีโอบนวีโวที่จำนวนผู้ชมขึ้นสู่ 100 ล้านคนเร็วที่สุด ใน 79 ชั่วโมง
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 3× Platinum | 210,000 |
| Austria (IFPI Austria) | Gold | 15,000 |
| Canada (Music Canada) | Platinum | 80,000 |
| Denmark (IFPI Danmark) | Gold | 45,000 |
| Italy (FIMI) | Gold | 35,000 |
| New Zealand (RMNZ) | Gold | 15,000 |
| Norway (IFPI Norway) | Gold | 30,000 |
| Poland (ZPAV) | Platinum | 20,000 |
| Portugal (AFP) | Gold | 5,000 |
| United Kingdom (BPI) | Platinum | 600,000 |
| United States (RIAA) | 2× Platinum | 2,000,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ประเทศ | วันที่ | รูปแบบ | เวอร์ชัน | สังกัด | อ้างอิง |
| --- | --- | --- | --- | --- | --- |
| ทั่วโลก | 26 เมษายน 2019 | ดิจิทัลดาวน์โหลด สตรีมมิง | ต้นฉบับ | รีพับลิก |  |
| อิตาลี | 26 เมษายน 2019 | วิทยุยอดฮิตร่วมสมัย | ต้นฉบับ | ยูนิเวอร์แซล |  |
| สหราชอาณาจักร | 26 เมษายน 2019 | วิทยุยอดฮิตร่วมสมัย | ต้นฉบับ | เวอร์จินอีเอ็มไอ |  |
| สหรัฐ | 30 เมษายน 2019 | วิทยุร่วมสมัยสำหรับผู้ใหญ่ | ต้นฉบับ | รีพับลิก |  |
| สหรัฐ | 30 เมษายน 2019 | วิทยุยอดฮิตร่วมสมัย | ต้นฉบับ | รีพับลิก |  |
| ทั่วโลก | 1 พฤษภาคม 2019 | ซีดี ไวนิล | ต้นฉบับ | รีพับลิก |  |
| รัสเซีย | 7 พฤษภาคม 2019 | วิทยุยอดฮิตร่วมสมัย | ต้นฉบับ | ยูนิเวอร์แซล |  |
| ทั่วโลก | 17 พฤษภาคม 2020 | ดิจิทัลดาวน์โหลด สตรีมมิง | สด | รีพับลิก |  |
มิสเวิลด์ 2016

| มิสเวิลด์ 2016 |
| --- | --- |
วันที่: 18 ธันวาคม พ.ศ. 2559
พิธีกร: Jason Cook Megan Young Frankie Cena Steve Douglas
ศิลปินรับเชิญ: Rodrick Dixon, Morrison Brothers
สถานที่จัด: MGM National Harbor วอชิงตัน ดี.ซี. สหรัฐ
ถ่ายทอดทาง: E! London Live (TV channel)
เข้าร่วมประกวด: 117
ผ่านเข้ารอบ: 20
เข้าร่วมครั้งแรก: รวันดา
กลับมาเข้าร่วม: แอนติกาและบาร์บูดา เบลารุส แคนาดา หมู่เกาะเคย์แมน หมู่เกาะคุก คองโก อียิปต์ อิเควทอเรียลกินี กานา กินี-บิสเซา อิสราเอล เซนต์ลูเชีย เซียร์ราลีโอน
ผู้ชนะเลิศ: เอสเตฟานี เดล บาเย   ปวยร์โตรีโก
← 20152017 →
มิสเวิลด์ 2016 (อังกฤษ: Miss World 2016) การประกวดมิสเวิลด์ครั้งที่ 66 จัดขึ้นเมื่อวันที่ 18 ธันวาคม พ.ศ. 2559 ที่ MGM National Harbor วอชิงตัน ดี.ซี. สหรัฐ ผู้เข้าแข่งขันทั้งหมด 117 คนจากทั่วโลกเข้าร่วมการแข่งขันสำหรับมงกุฎ Mireia Lalaguna จากประเทศสเปน มอบตำแหน่งแก่ เอสเตฟานี เดล บาเย จากปวยร์โตรีโก เป็นผู้ครองตำแหน่งมิสเวิลด์ 2016
ผลการประกวด > ตำแหน่งสำคัญ

| ผลการประกวด | ผู้เข้าประกวด |
| --- | --- |
มิสเวิลด์ 2016:   ปวยร์โตรีโก - Stephanie Del Valle
รองอันดับ 1:   สาธารณรัฐโดมินิกัน - Yaritza Reyes
รองอันดับ 2:   อินโดนีเซีย - Natasha Mannuela
5 คนสุดท้าย:   เคนยา  - Evelyn Njambi   ฟิลิปปินส์  - Catriona Gray
11 คนสุดท้าย:   เบลเยียม - Lenty Frans   บราซิล - Beatrice Fontoura   จีน - Jing Kong   เกาหลีใต้ - Myriam Wang   มองโกเลีย - Bayartsetseg Altangerel §   สหรัฐ - Audra Mari
20 คนสุดท้าย:   ออสเตรเลีย - Madeline Cowe   หมู่เกาะคุก - Natalia Short   ฝรั่งเศส - Morgane Edvige   กานา - Antoinette Kemavor   ฮังการี - Tímea Gelencsér   อินเดีย - Priyadarshini Chatterjee   ญี่ปุ่น - Priyanka Yoshikawa   สโลวาเกีย - Kristína Činčurová   ไทย - Jinnita Buddee
§ พีเพิลชอยส์
ผลการประกวด > คอนติเนนทอลควีนส์ออฟบิวตี

| ทวีป | ผู้เข้าประกวด |
| --- | --- |
แอฟริกา:   เคนยา – Evelyn Njambi
อเมริกา:   สหรัฐ – Audra Mari
เอเชีย:   อินโดนีเซีย – Natasha Mannuela Halim
แคริบเบียน:   สาธารณรัฐโดมินิกัน – Yaritza Reyes
ยุโรป:   เบลเยียม – Lenty Frans
โอเชียเนีย:   ออสเตรเลีย – Madeline Cowe
ผลการประกวด > ประกาศลำดับ

| 0 | 1 | 2 |
| --- | --- | --- |
| 20 คนสุดท้าย จีน  ฟิลิปปินส์  หมู่เกาะคุก  มองโกเลีย  อินโดนีเซีย  ฝรั่งเศส  เคนย่า  สหรัฐอเมริกา  อินเดีย  สโลวาเกีย  เบลเยียม  เปอร์โตริโก  ออสเตรเลีย  ไทย  บราซิล  กานา  ญี่ปุ่น  สาธารณรัฐโดมินิกัน  ฮังการี  เกาหลีใต้ | 10 คนสุดท้าย ฟิลิปปินส์  อินโดนีเซีย  เบลเยียม  บราซิล  เคนย่า  สหรัฐอเมริกา  จีน  สาธารณรัฐโดมินิกัน  เปอร์โตริโก  เกาหลีใต้  มองโกเลีย | 5 คนสุดท้าย เคนย่า  เปอร์โตริโก  อินโดนีเซีย  สาธารณรัฐโดมินิกัน  ฟิลิปปินส์ |
กิจกรรมการแข่งขันที่สำคัญ > นางงามกีฬา (Sports)

| ผลการประกวด | ผู้เข้าประกวด |
| --- | --- |
ผู้ชนะ:   หมู่เกาะคุก - Natalia Short
รองอันดับ 1:   โครเอเชีย - Angélica Zacchigna
รองอันดับ 2:   มอลตา - Anthea Zammit
ทีมสีฟ้า:   อารูบา - Lynette Do Nascimento   บัลแกเรีย - Galina Mihaylova   เดนมาร์ก - Helena Heuser   ฮอนดูรัส - Kerelyne Campigotti Webster   ฮังการี - Tímea Gelencsér   มอนเตเนโกร - Katarina Keković   สเปน - Raquel Tejedor   อุรุกวัย - Romina Trotto
ทีมแดง:   ออสเตรเลีย - Madeline Cowe   หมู่เกาะเคย์แมน - Monyque Brooks   หมู่เกาะคุก - Natalia Short   อังกฤษ - Elizabeth Grant   ยิบรอลตาร์ - Kayley Mifsud   มอลตา - Anthea Zammit   สกอตแลนด์ - Lucy Kerr   สหรัฐ - Audra Mari
ทีมสีขาว:   ออสเตรีย - Dragana Stanković   โครเอเชีย - Angélica Zacchigna   เช็กเกีย - Natálie Kotková   สาธารณรัฐโดมินิกัน - Yaritza Reyes   ลัตเวีย - Linda Kinca   นิวซีแลนด์ - Karla De Beer   ปานามา - Alessandra Bueno   สิงคโปร์ - Bhaama Padmanathan
กิจกรรมการแข่งขันที่สำคัญ > นางงาม-นางแบบ (Top Model)

| ผลการประกวด | ผู้เข้าประกวด |
| --- | --- |
ผู้ชนะ:   จีน - Jing Kong
รองอันดับ 1:   อินโดนีเซีย - Natasha Mannuela
รองอันดับ 2:   สาธารณรัฐโดมินิกัน - Yaritza Reyes
5 คนสุดท้าย:   ฝรั่งเศส - Morgane Edvige   เคนยา - Evelyn Njambi
กิจกรรมการแข่งขันที่สำคัญ > ความสามารถพิเศษ (Talent)

| ผลการประกวด | ผู้เข้าประกวด |
| --- | --- |
ผู้ชนะ:   มองโกเลีย - Bayartsetseg Altangerel
10 คนสุดท้าย:   แคนาดา - Anastasia Lin   ชิลี - Antonia Figueroa   โครเอเชีย - Angélica Zacchigna   ฮังการี - Tímea Gelencsér   ลัตเวีย - Linda Kinca   มอลตา - Anthea Zammit   ฟิลิปปินส์ - Catriona Gray   โปแลนด์ - Kaja Klimkiewicz   ยูเครน - Oleksandra Kucherenko
21 คนสุดท้าย:   หมู่เกาะคุก - Natalia Short   เช็กเกีย - Natálie Kotková   เอกวาดอร์ - Mirka Cabrera   ฟีจี - Pooja Priyanka   อินเดีย - Priyadarshini Chatterjee   ปวยร์โตรีโก - Stephanie Del Valle   รัสเซีย - Yana Dobrovolskaya   สกอตแลนด์ - Lucy Kerr   เซอร์เบีย - Katarina Šulkić   สโลวีเนีย - Maja Taradi   แอฟริกาใต้ - Ntandoyenkosi Kunene
กิจกรรมการแข่งขันที่สำคัญ > มิสมัลติมีเดีย (Multimedia)

| ผลการประกวด | ผู้เข้าประกวด |
| --- | --- |
ผู้ชนะ:   ฟิลิปปินส์ - Catriona Gray
กิจกรรมการแข่งขันที่สำคัญ > งามอย่างมีคุณค่า (Beauty with a Purpose)

| ผลการประกวด | ผู้เข้าประกวด |
| --- | --- |
ผู้ชนะ:   อินโดนีเซีย - Natasha Mannuela
5 คนสุดท้าย:   อินเดีย - Priyadarshini Chatterjee   เคนยา - Evelyn Njambi   เนปาล - Asmi Shrestha   ฟิลิปปินส์ - Catriona Gray
ครอสโอเวอร์

ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :
| --- | --- |
 Miss Universe 2013:  สาธารณรัฐโดมินิกัน: Yaritza Reyes (Top 10)  2015:  ไนจีเรีย: Debbie Collins  2016:  หมู่เกาะเคย์แมน: Monyque Brooks  2016:  แอฟริกาใต้: Ntandoyenkosi Kunene  2018:  ฟิลิปปินส์: Catriona Gray (miss Universe) Miss International 2014:  มองโกเลีย: Bayartsetseg Altangerel  2015:  คอสตาริกา: Melania González  2017:  เวเนซุเอลา: Diana Croce  (2nd Runner-up) Miss Earth 2015:  มองโกเลีย: Bayartsetseg Altangerel (Top 16) Reina Hispanoamericana 2013:  สาธารณรัฐโดมินิกัน: Yaritza Reyes (Virreina)  2016:  อาร์เจนตินา: Camila Macias  2016:  กูราเซา : Sabrina Namias de Castro  2016:  อุรุกวัย: Romina Trotto Reinado Internacional del Café 2015:  คอสตาริกา: Melania González  2016:  นิการากัว: María Laura Ramírez  2016:  เยอรมนี: Selina Kriechbaum Reina Mundial del Banano 2016:  เฮติ: Suzana Sampeir (3rd Runner-up):  Miss Tourism Queen International 2015:  นิวซีแลนด์: Karla De Beer World Miss University 2016:  คอสตาริกา: Melania González Miss Universal Peace and Humanity 2015:  ฟีจี: Pooja Priyanka (representing  ออสเตรเลีย) Miss United Continents 2014:  คอสตาริกา: Melania González Elite Model Look 2012:  เวเนซุเอลา: Diana Croce  2014:  อุรุกวัย: Romina Trotto Miss Freedom of the World 2015:  ปารากวัย: Simone Freitag Miss Globe International 2015:  เซนต์ลูเชีย: La Toya Moffat Miss Teenager Universe 2010:  อารูบา: Lynette Do Nascimento  (3rd Runner-up) Miss Teen International 2010:  อารูบา: Lynette Do Nascimento (Winner)
ดูเพิ่ม

มิสเวิลด์
แหล่งข้อมูลอื่น

เว็บไซต์มิสเวิลด์อย่างเป็นทางการ
| ด ค กมิสเวิลด์ |
| --- | --- |
 1951  1952  1953  1954  1955  1956  1957  1958  1959  1960 
 1961  1962  1963  1964  1965  1966  1967  1968  1969  1970 
 1971  1972  1973  1974  1975  1976  1977  1978  1979  1980 
 1981  1982  1983  1984  1985  1986  1987  1988  1989  1990 
 1991  1992  1993  1994  1995  1996  1997  1998  1999  2000 
 2001  2002  2003  2004  2005  2006  2007  2008  2009   2010 
  2011   2012   2013   2014   2015   2016   2017   2018   2019  2020 
  2021  2022   2023 
 ผู้ครองตำแหน่ง  รองชนะเลิศ  ฟราสแทร็ก  คอนติเนนทอลควีนส์  รางวัลพิเศษ  ประเทศ  คอนติเนนทอลกรุปส์
มีนเยละจอ

| มีนเยละจอ> เมียวหวุ่นแห่งเชียงใหม่ |
| --- | --- |
ดำรงตำแหน่ง: 4 ธันวาคม พ.ศ. 2207 ไทยสากล - พฤษภาคม/มิถุนายน พ.ศ. 2210 ไทยสากล
ก่อนหน้า: พญาแสนหลวง  (รักษาการ)
ถัดไป: เจ้าฟ้าแห่งโม่ญี่น
ประสูติ: ไม่ปรากฏ
สิ้นพระชนม์: ระหว่างธันวาคม พ.ศ. 2215 ไทยสากล ถึงกุมภาพันธ์ พ.ศ. 2216 ไทยสากล
พระชายา: คีนจเวะพยู
ราชวงศ์: ราชวงศ์ตองอู
พระบิดา: มังรายกะยอฉะวาแห่งซะกุ๊
พระมารดา: คีนอีนพโย
มีนเยละจอ (อังกฤษ: Minyè Hlakyaw) หรือมีนเยมีนละจอ (อังกฤษ: Minyèminhlakyaw) ทรงเป็นเมียวหวุ่นแห่งเชียงใหม่ภายใต้การปกครองของพม่า ระหว่างปี พ.ศ. 2207 ไทยสากล - พ.ศ. 2210 ไทยสากล
พระประวัติ

มีนเยละจอมีพระนามเดิมว่า เน-มโยซานจอ (อังกฤษ: Némyo Sankyaw) เป็นพระโอรสในมังรายกะยอฉะวาแห่งซะกุ๊ พระราชอนุชาและพระมหาอุปราชาในพระเจ้าตาลูน และคีนอีนพโย (อังกฤษ: Khin In Phyo) หลานสาวของยานดะปยิซี (อังกฤษ: Yandapyitsi) พระองค์ทรงอภิเษกสมรสกับ คีนจเวะพยู (อังกฤษ: Khin Kywet Phyu) หรือที่รู้จักในพระนามโตนดะรี (อังกฤษ: Thondari) ผู้เป็นพระขนิษฐาต่างพระมารดา
พระประวัติ > เจ้าชายแห่งเมียวดี

เน-มโยซานจอทรงได้รับการแต่งตั้งให้เป็นเจ้าชายแห่งเมียวดีโดยพระเจ้าปีนดะเล การพิชิตหมิงของชิงทำให้กองทัพราชวงศ์หมิงใต้บุกเข้าสู่พม่าเพื่อปล้นสะดมในปี พ.ศ. 2202 ไทยสากล เน-มโยซานจอทรงเป็นหนึ่งในแม่ทัพผู้นำกองทัพเข้าสกัดกั้นการรุกคืบในเดือนเมษายน พ.ศ. 2202 ไทยสากล แต่ถูกกองทัพหมิงตีแตกไป จนในที่สุดกองทัพหมิงเข้าโจมตีกรุงอังวะในเดือนพฤษภาคม ความล้มเหลวในการต่อต้านกองทัพจีนเป็นสาเหตุหนึ่งที่นำไปสู่การปลดพระเจ้าปีนดะเลออกจากราชสมบัติในปี พ.ศ. 2204 ไทยสากล
หลังจากพระเจ้าปเยกษัตริย์พระองค์ใหม่ขึ้นครองราชย์ พระองค์พระราชทานราชทินนาม มีนเยละจอ ให้แก่เน-มโยซานจอแห่งเมียวดีในวันที่ 7 กันยายน พ.ศ. 2204 ไทยสากล
พระประวัติ > เมียวหวุ่นแห่งเชียงใหม่

ความวุ่นวายในพม่าทำให้อาณาจักรอยุธยาเข้ายึดครองเมืองเชียงใหม่ในปี พ.ศ. 2206 ไทยสากล และกวาดต้อนผู้คนกลับไป ซึ่งรวมถึงพญาแสนหลวงผู้รักษาเมืองเชียงใหม่ในขณะนั้น การต่อต้านจากคนในพื้นที่ทำให้กองทัพอยุธยาตัดสินใจทิ้งเมืองเชียงใหม่ในปี พ.ศ. 2207 ไทยสากล เมื่อทางเชียงใหม่แจ้งข่าวต่อพระเจ้าปเย พระองค์จึงทรงแต่งตั้งให้มีนเยละจอเป็นเมียวหวุ่นแห่งเชียงใหม่ในวันที่ 4 ธันวาคม พ.ศ. 2207 ไทยสากล และให้นำกำลังคนไปฟื้นฟูบ้านเมือง
มีนเยละจออาจเป็นบุคคลเดียวกับเจ้าฟ้าแม่กุที่ถูกกล่าวถึงในปี พ.ศ. 2208/2209 ไทยสากล (จ.ศ. 1027) โดยราชวงศาพื้นเมืองเชียงใหม่ ต้นฉบับใบลานวัดเชียงมั่นดังนี้
พระยาเหล็กชาย พระยาเช้า ชิคคายต่อมังนันทะสู ก็ได้แต่งแปง [แปลง] เมืองเชียงใหม่ดั่งเกล่า [เก่า] และเจ้าฟ้าแม่กุก็คืนมากินเมืองเชียงใหม่และ
เนื้อหาที่คล้ายคลึงกันมีปรากฏอยู่ในพงศาวดารเชียงใหม่ ต้นฉบับใบลานวัดพระสิงห์เมืองเชียงราย แต่ระบุเป็นปี พ.ศ. 2308/2309 ไทยสากล (จ.ศ. 1127)
ในระหว่างเดือนพฤษภาคมถึงเดือนมิถุนายน พ.ศ. 2210 ไทยสากล มีรายงานว่า มีนเยละจอวางแผนต่อต้านกษัตริย์พม่า พระเจ้าปเยจึงมีพระราชโองการให้สืบสวนจนได้ความว่าเป็นความจริง มีนเยละจอจึงถูกปลดจากตำแหน่งเมียวหวุ่นและถูกส่งไปยังโม่ญี่น ในเดือนเดียวกัน เจ้าฟ้าแห่งโม่ญี่นได้รับการแต่งตั้งให้ปกครองเชียงใหม่
พระประวัติ > บั้นปลาย

ในระหว่างเดือนธันวาคม พ.ศ. 2215 ไทยสากล ถึงเดือนกุมภาพันธ์ พ.ศ. 2216 ไทยสากล มีรายงานว่า เน-มโยซานจอซึ่งถูกส่งไปโม่ญี่นส่งจดหมายจำนวนมากไปหาพระชายาของพระองค์ เน-มโยซานจอจึงถูกย้ายจากโม่ญี่นไปยังมีนกีน (อังกฤษ: Mingin) หลังจากนั้นพระองค์ก็ถูกปลงพระชนม์
มุขหน้าต่าง

สำหรับความหมายอื่น ดูที่ หน้าต่างมุข
“มุขหน้าต่าง” ที่อิลลินอย
มุขหน้าต่าง หรือ มุขหน้าต่างเหลี่ยม (อังกฤษ: Bay window) คือบริเวณหน้าต่างที่ยื่นออกไปจากตัวสิ่งก่อสร้างที่ทำให้เกิดบริเวณของห้องที่เป็นโค้งหรือเหลี่ยมที่ยื่นออกไปเหมือน “อ่าว” จากตัวกรอบโครงสร้างของสิ่งก่อสร้าง ส่วนที่ยื่นออกไปอาจจะเป็นสี่เหลี่ยม หรือ ทรงหลายเหลี่ยม หรือ ครึ่งวงกลม มุมที่นิยมใช้กันตรงเหลี่ยมก็ได้แก่  90, 135 และ 150 องศา มุขหน้าต่างมักจะพบในสถาปัตยกรรมวิคตอเรีย และมานิยมกันมากในคริสต์ทศวรรษ 1870
การใช้หน้าต่างดังกล่าวทำให้มีความรู้สึกว่าห้องกว้างใหญ่ขึ้น และ ช่วยให้มีแสงส่องเข้ามาในห้องได้มากขึ้น และ ให้มุมมองภายนอกอาคารที่กว้างขึ้นกว่าหน้าต่างที่ราบกับผนังตามปกติ
ดูเพิ่ม

สถาปัตยกรรมวิคตอเรีย
หน้าต่างมุข
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มุขหน้าต่าง
มูดีบลู (เพลง)

| "Moody Blue"> เพลงโดยเอลวิส เพรสลีย์.จากอัลบั้มMoody Blue |
| --- | --- |
ด้านบี: "She Thinks I Still Care"
วางจำหน่าย: 29 พฤศจิกายน ค.ศ. 1976
บันทึกเสียง: 4 กุมภาพันธ์ ค.ศ. 1976
แนวเพลง: ร็อกแอนด์โรล
ความยาว: 2:53
ค่ายเพลง: RCA
ผู้ประพันธ์เพลง: มาร์ค เจมส์
โปรดิวเซอร์: Felton Jarvis
มูดีบลูส์ (อังกฤษ: Moody Blue) เป็นเพลงที่มีชื่อเสียงโดย เอลวิส เพรสลีย์ แต่งโดย มาร์ค เจมส์ กลายเป็นเพลงเพรสลีย์เป็นครั้งสุดท้ายที่ฮิตอันดับที่ 1 ในชีวิตของเขา ท็อปในชาร์ตบิลบอร์ด Hot Country Songs ในเดือนกุมภาพันธ์ ค.ศ. 1977 "Moody Blue" ยังติดอันดับที่ 31 ของบิลบอร์ดฮอต 100
เพลงนี้บันทึกเสียงในเดือนกุมภาพันธ์ ค.ศ. 1976 ในห้องพักจังเกิลบ้านเกรซแลนด์ของเพรสลีย์ เป็นเพียงครั้งเดียวที่เอลวิสร้องเพลงอย่างครบถ้วนในวันที่ 21 กุมภาพันธ์ ค.ศ. 1977 ในคอนเสิร์ตที่ชาร์ลอตต์ ,รัฐนอร์ทแคโรไลนา เขาได้พยายามที่จะทำเพลงเมื่อ 20 กุมภาพันธ์ในสถานที่เดียวกัน แต่เผยให้เห็นกลุ่มที่เขาลืมสนิทเพลง เขากลับมาในวันที่ 21 กุมภาพันธ์เอกสารนำที่อยู่ในมือ และร้องเพลงด้วยดวงตาของเขาที่ติดเนื้อเพลง รุ่นที่สมบูรณ์ได้รับการวางจำหน่ายครั้งแรกในการค้าของเถื่อนโดย Fort Baxter label ในปี ค.ศ. 1995
อันดับ

| อันดับ (1976–1977) | ยอด สูงสุด |
| --- | --- |
U.S. Billboard Hot Country Singles: 1
U.S. Billboard Hot 100: 31
U.S. Billboard Hot Adult Contemporary Tracks: 2
Canadian RPM Country Tracks: 3
Canadian RPM Top Singles: 57
Canadian RPM Adult Contemporary Tracks: 2